Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 378

2. cikk Célkitûzés Jelen Jegyzõkönyv célja az emberi tevékenységekbõl származó kén, nitrogén-oxidok, ammónia és illékony szerves vegyületek kibocsátásának ellenõrzése és csökkentése, amelyek káros hatást gyakorolhatnak az emberi egészségre, a természetes ökoszisztémákra, az anyagokra és a haszonnövényekre a nagy távolságra jutó, országhatáron átterjedõ atmoszférikus transzport eredményeként létrejövõ savasodás, eutrofizáció vagy talaj közeli ózon által. Továbbá – amennyire lehetséges – annak biztosítása, hogy a tudományos ismeretek bõvülésének figyelembevételével hosszú távon és lépésenkénti megközelítésben a légköri koncentrációjuk és ülepedésük ne haladja meg: (a) Az EMEP és Kanada földrajzi hatókörében lévõ Felek esetén az I. mellékletben található, a savasodásra vonatkozó kritikus terheléseket; (b) Az EMEP földrajzi hatókörében lévõ Felek esetén az I. mellékletben található, a tápanyag nitrogénre vonatkozó kritikus terheléseket; és (c) Ózon esetén: (i) Az EMEP földrajzi hatókörében lévõ Felek esetén az I. mellékletben megadott, ózonra vonatkozó kritikus szinteket; (ii) Kanadában az ózonra vonatkozó nemzeti határértékeket; és (iii) Az Egyesült Államokban az ózonra vonatkozó nemzeti levegõminõségi határértékeket.

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes